बानो हरालू

बानो मेगोलहुसौ हरालू ही एक भारतीय पत्रकार आणि नागालँडमधील संवर्धनवादी स्त्री आहे. तिने दूरदर्शन, एनडीटीव्हीमध्ये काम केले. याशिवाय  तीईस्टर्न मिररची संपादक देखील होती. तिला उत्कृष्ट महिला पत्रकारांसाठी चमेली देवी जैन पुरस्कार आणि नारी शक्ती पुरस्काराने सन्मानित करण्यात आले. ती नागालँड वन्यजीव आणि जैवविविधता संवर्धन ट्रस्टच्या संचालक आहेत.

 कार्य 
दूरदर्शन आणि नवी दिल्ली टेलिव्हिजन यासारख्या सरकारी आणि खाजगी प्रसारण माध्यमांमध्ये दोन दशके काम केल्यानंतर, बानो २०१० मध्ये तिच्या मूळ राज्यात परतल्या आणि त्यांनी नागालँड वन्यजीव आणि जैवविविधता संवर्धन ट्रस्टची स्थापना केली. २०११ मध्ये, त्यांनी राज्यातील आठ ठिकाणी वन विभागासाठी राज्यातील वन्यजीवांची स्थिती निश्चित करण्यासाठी एका सर्वेक्षणाचे समन्वय साधला. सर्वेक्षणादरम्यान राज्यात प्रथमच कॅमेरा ट्रॅपचा वापर करण्यात आला. ऑक्टोबर २०१२ मध्ये, नागालँडमधील वोखा जिल्ह्यातील डोयांग जलाशयाजवळील पांगटी गावात कन्झर्वेशन इंडियाच्या एका टीमचे नेतृत्व करताना तिच्या लक्षात आले की, सर्वसामान्य ग्रामीण लोकं अमूर फाल्कन्स नावाच्या प्रवासी पक्षांची अनिर्बंध शिकार करत आहेत. दरवर्षी, अमूर फाल्कन्स नावाचे शिकारी पक्षी ऑक्टोबरच्या दुसऱ्या पंधरवड्यात, सैबेरिया आणि मंगोलियामधील त्यांच्या प्रजनन भूमीतून इतरत्र स्थलांतर करतात. भारतात हे पक्षी नागालँडमध्ये पंधरवड्याचा मुक्काम करतात. त्यानंतर तिने पांगटी, पुंग्रो आणि ओख्तोस्तो गावांच्या नेत्यांशी बैठका झाल्या, मुख्यमंत्री आणि मुख्यमंत्री कार्यालयात तसेच वन विभागाच्या वन्यजीव विभाग आणि जिल्हा प्रशासनाशी भेटी केल्या. बानो आणि त्यांच्या टीमने 'फ्रेंड्स ऑफ द अमूर फाल्कन'  नावाच्या मोहिमेचे नेतृत्व केले. २०१३ मध्ये स्थलांतर हंगामाच्या पूर्वसंध्येला पांगटी ग्राम परिषदेने आपल्या अधिकारक्षेत्रात अमूर फाल्कन पक्षांच्या हत्येवर आणि सापळ्यात अडकण्यावर बंदी घातली तेव्हा या प्रयत्नांना यश आले. त्या वर्षी नागालँडला 'जगाची फाल्कन राजधानी' ही पदवी मिळाली. तिच्या या कार्यामुळे तिला २०१७ साली भारताचे तत्कालीन राष्ट्रपती रामनाथ कोविंद यांच्या हस्ते नारी शक्ती पुरस्कार प्रदान करण्यात आला.

 संदर्भ 

वर्ग:हयात व्यक्ती
वर्ग:नारी शक्ती पुरस्कारविजेते
वर्ग:भारतीय महिला पत्रकार
वर्ग:स्त्री चरित्रलेख